सनाढ्य महासभा का फागोत्सव आज, प्रतिभाओं का होगा सम्मान
कोटा| अखिलराजस्थान सनाढ़य ब्राह्मण महासभा के कार्यकारी प्रदेशाध्यक्ष अरविन्द कौशल ने बताया कि महासभा का फागोत्सव समारोह रविवार को शाम 4 बजे से मेडिकल काॅलेज ग्राउंड में होगा। मुख्य अतिथि राजस्थान देवस्थान बोर्ड के अध्यक्ष एसडी शर्मा, विशिष्ट अतिथि विधायक संदीप शर्मा, खुला विश्वविद्यालय के कुलपति प्रो. अशोक शर्मा, कोटा विश्वविद्यालय के कुलपति प्रो. पीके दसौरा, आरटीयू कुलपति डाॅ. एनपी कौशिक होंगे। अध्यक्षता महासभा के प्रदेश अध्यक्ष भंवरलाल जोशी करेंगे। इस दौरान राजस्थान के दस जिलाध्यक्षों की घोषणा भी होगी। महासभा के जिलाध्यक्ष विजय कुमार शर्मा ने बताया कि फागोत्सव इंटरनेशनल तैराक भक्ति शर्मा को सम्मानित किया जाएगा। यहां 10 महिला उद्यमियों को सिलाई मशीन दी जाएगी। इसकी तैयारियों को लेकर रंगबाड़ी योजना स्थित कार्यालय में बैठक हुई। इस दौरान कार्यकारी अध्यक्ष अरविन्द कौशल, कार्यक्रम संयोजक गिरराज शर्मा, विजय भारद्वाज, मोहनलाल शर्मा, जटाशंकर शर्मा, किशन पाठक, ललित शर्मा, हेमन्त सनाढ्य, राजेन्द्र शर्मा, दीपक शर्मा आदि मौजूद रहे।
फागसंकीर्तन परिक्रमा आज
श्रीराधाकृष्ण मंदिर समिति तलवंडी की ओर से रविवार सुबह 7 बजे से फाग संकीर्तन परिक्रमा निकाली जाएगी। जितेन्द्र कुमार गोयल ने बताया कि फागुन मास के अवसर पर राधा रानी के साथ ठाकुर जी गाजे-बाजे के साथ फाग खेलते हुए परिक्रमा करेंगे।
होलिकामहोत्सव 12 को
सुंदरधर्मशाला नवयुवक मंडल सेवा समिति की ओर से हर साल की तरह इस बार भी 12 मार्च को होलिका चौक पर होलिका महोत्सव मनाया जाएगा। यह जानकारी समिति अध्यक्ष बह्मदत्त शर्मा ने दी। वहीं, 8 मार्च को वृंदावन धाम कलाधारी आश्रम, रंगबाड़ी में फागोत्सव मनाया जाएगा। यह जानकारी राजेंद्र खंडेलवाल ने दी।
hin_Deva hin_Deva hin_Deva hin_Deva bho_Deva hin_Deva